শিক্ষা গ্রহণের বিষয়টি হৃদয়গ্রাহী করার জন্য এবং শিক্ষার প্রতি জন-মানসকে উদ্বুদ্ধ করার জন্য মহানবী (সা) পবিত্র কুরআনের বাণী উদ্ধৃত করে বলেন, “যাকে জ্ঞান-বিজ্ঞানে সমৃদ্ধ করা হয়েছে তাকে মহা কল্যাণে ভূষিত করা হয়েছে।” (সূরা বাকারা : ২৬৯) অন্য এক আয়াতে বলা হয়েছে, “যে ব্যক্তি জ্ঞান রাখে আর যে জ্ঞান রাখে না এ দু’ব্যক্তি কি সমান হতে পারে?” আরো ইরশাদ হচ্ছে, “তোমাদের মাঝে যারা জ্ঞানী মহান আল্লাহ তাদের মর্যাদা উচ্চ করে দেবেন।” (সূরা মুজাদালাহ : ১১) এ ছাড়াও শিক্ষার গুরুত্ব ও মর্যাদা বর্ণনা করতে গিয়ে মহানবী (সা) নিজে বর্ণনা করেন, “পৃথিবীতে জ্ঞানী (আলিম) ব্যক্তির দৃষ্টান্ত আকাশের তারকার ন্যায় যা পানি ও স্থলভাগকে করে আলোকিত।”